Finala WTA de la Roma: Simona Halep - Karolina Pliskova (luni, ora 15:30, Digi Sport 1)

Gaz Metan Mediaș - Dinamo (luni, ora 21:00, Digi Sport 1)

Atmosferă incendiară în Giuleşti, la marele duel dintre principalele favorite la promovare. Academia Rapid nu a reuşit să profite de avantajul terenului propriu şi a obţinut doar un rezultat de egalitate în faţa rivalilor de la CSA Steaua.

Predescu a deschis scorul cu o "scăriţă" din penalty, acordat în urma unui henţ comsi de Doru Bratu. Doar 10 minute s-au bucurat steliştii de avantaj. Căpitanul Daniel Niculae a restabilit egalitatea, după o acţiune foarte bună a lui Bărbălău, abia intrat în locul lui Pancu, accidentat.

Zamfirescu le-a dat emoţii rapidiştilor după pauză, când a trimis în transversală dintr-o lovitură liberă executată foarte bine.

Rapid a rămas în inferioritate în minutul 63, după ce Doru Bratu a văzut al doilea cartonaş galben, dar egalitatea numerică a fost restabilită repede. Autorul golului marcat de Steaua, Predescu, a luat şi el al doilea "galben", pentru simulare.

S-a terminat 1-1, iar cele două echipe rămân neînvinse în actualul sezon. Pentru roş-albaştri e primul pas greşit în actuala ediţie de campionat.

Galerie Foto

LIVE TEXT

Min. 90+5 - FINAL DE MECI! Primul meci din liga a patra între Academia Rapid şi CSA Steaua s-a încheiat la egalitate, scor 1-1. Sunt primele puncte pierdute de roş-albaştri în acest sezon, la capătul unei partide disputată într-o atmosferă senzaţională.

Min. 80 - Încă o schimbare la oaspeţi. Lalescu a intrat în locul lui Vâlcea.

Min. 71 - O nouă modificare şi la Steaua. Pătrănoiu i-a luat locul lui Zeciu.

Min. 67 - A patra modificare la gazde. Matei i-a luat locul lui Mitea. De la liga a treia în jos, sunt permise patru schimbări pe meci pentru fiecare echipă.

Min. 64 - Şi Steaua a rămas în 10! Golgheterul roş-albaştrilor, Predescu, a fost la rândul său eliminat, după ce a primit al doilea "galben" pentru o simulare.

#Aşa cum era anunţat înaintea partidei, în tribunele arenei din Giuleşti se află şi Mircea Lucescu. De asemenea, la meci asistă şi fostul selecţioner Anghel Iordănescu.

Min. 62 - Rapid, în 10! Doru Bratu a fost eliminat, după ce a primit uşor al doilea cartonaş galben.

Min. 57 - A treia schimbare la Rapid. Lădaru a intrat în locul lui Stancu.

Min. 49 - Ocazie Steaua! Roş-albaştrii au avut prima ocazie a reprizei a doua. Bara i-a salvat pe rapidişti de primirea unui nou gol, în urma unei lovituri libere pe care Zamfirescu a executat-o foarte bine.

Min. 46 - A început repriza a doua.

Min. 45 - PAUZĂ PE GIULEŞTI! Academia Rapid şi CSA Steaua sunt la egalitate, scor 1-1.

Min. 39 - GOOOOOL Rapid, 1-1! Căpitanul giuleştenilor, Daniel Niculae, a restabilit egalitatea, cu un şut printre picioarele lui Iancu din interiorul careului, după o acţiune foarte bună a lui Bărbălău.

Min. 37 - A doua schimbare la gazde. Olariu a intrat în locul lui Burcea.

Min. 36 - Ocazie Rapid! O nouă paradă spectaculoasă a lui Iancu. De această dată, în faţa lui Bărbălău, care nu a avut nevoie de mult timp după intrarea pe teren pentru a se face remarcat.

Min. 30 - Schimbare şi la Rapid. Nici Pancu nu a mai putut continua jocul, fiind înlocuit de Bărbălău.

Min. 27 - GOOOOOL, 1-0 Steaua! Predescu a transformat printr-o scăriţă o lovitură de la 11 metri acordată pentru un henţ.

Min. 23 - Ocazie Rapid! Giuleştenii au avut cea mai mare ocazie a partidei, dar Iancu a păstrat rezultatul neschimbat, cu o paradă de excepţie la şutul lui Goge.

Min. 22 - Probleme pentru Steaua. Butoi s-a accidentat şi nu a mai putut continua jocul, fiind înlocuit de Zamfirescu.

Min. 6 - Meciul a fost întrerupt pentru puţin timp, din cauza torţelor şi fumigenelor din tribune.

Min. 1 - A început meciul. Lovitura de start a aparţinut Stelei.

ECHIPELE DE START

Rapid: Ignat - Cristil, Iacob, Bratu, Mitea, Pancu, Goge, Stancu, Burcea, Duriţă, Daniel Niculae

Steaua: Iancu - Butoi, Grigore, Pădureţ, Mirea, Predescu, Olaru, Vâlcea, Sitaru, Constantinescu, Zeciu

UPDATE 19:00 - Nu au lipsit incidentele. La scurt timp după ce au intrat pe stadion, ultraşii roş-albaştrilor s-au luat la bătaie între ei. Lucrurile s-au liniştit, însă, iar situaţia nu a degenerat.

UPDATE 18:55 - Cu mai puţin de jumătate de oră înainte de startul partidei, atmosfera pe Giuleşti este extraordinară. Sunt aproape 10.000 de oameni în tribune, iar la porţile de intrare sunt în continuare foarte mulţi fani. Oaspeţii au putut simţi acest lucru când au luat contact cu terenul de joc.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

A sosit ziua celui mai așteptat meci din Liga 4, cel dintre FC Academia Rapid și CSA Steaua, programat în Giulești, de la ora 19:15. Meciul a prezentat un interes enorm în rândul suporterilor care s-au înghesuit să-și achiziționeze bilete astfel că derby-ul se va derula în fața unor tribune arhipline. Toate cele 10.000 de tichete scoase la vânzare au fost deja epuizate cu trei zile înainte de meci, astfel că se anunță o atmosferă incendiară.

Academia Rapid conduce în clasamentul Ligii a IV-a, seria bucureşteană, înaintea meciului direct. "Alb-vişiniii" au 19 puncte după şapte meciuri, în timp ce CSA Steaua are 18 puncte, însă cu un joc mai puţin disputat. Steliştii au şi un golaveraj net superior: 45-1, faţă de 26-1 rapidiştii. ”Este o emulație, Rapid și Steaua sunt echipele cu tradiție, cu suporteri. Altfel este un derby cu suporteri în tribună”, a susținut Constantin Schumacher la Digi Sport Matinal, susținut de Daniel Pancu, într-un înterviu acordat pentru Vali Moraru: ”Pot spune că m-am reapucat de fotbal pentru meciul cu Steaua. În tribune, cu siguranță, va fi o atmosferă de mare meci. Nu știu câți suporteri de-ai lor vor veni, dar mereu atmosfera de la derby a fost specială, așa că și acum va fi ca acum 10, 20 de ani. Și pe teren va fi la fel, chiar dacă e un meci de Liga 4”.

Partida din Giuleşti a stârnit un interes imens: peste 10.000 de fani sunt aşteptaţi la meciul de sâmbătă, de la ora 19.15. Şi suporterii Stelei au primit 1.000 de bilete.

”Roş-albaştrii” lui Marius Lăcătuş şi Ion Ion sunt creditaţi cu prima şansă în derby-ul de sâmbătă seară, din Giuleşti. Casele de pariuri nu au încredere în Rapidul lui Pancu şi Daniel Niculae înaintea primului derby al sezonului din Liga a IV-a, cu CSA Steaua. O victorie a celor de la CSA Steaua a primit cota 1.73, în timp ce pariorii vor primi de patru ori suma pariată în cazul unui succes al Academiei Rapid: o victorie a giuleştenilor are cota 4.33.

Lăcătuș este de asemenea încântat că va avea parte de un derby ca pe vremuri. ”Este un lucru bun că stadionul va fi plin. Toată lumea își dorește să vină mai multă spcectatori la jocuri. Asemenea jocuri se dispută la nivelul ligii a IV-a, dar poate aceste derby-uri o să le avem poate și la Liga 2, Liga 1, sperăm noi. Încă nu ne-am gândit unde vom juca meciul retur, în complexul nostru din Ghencea nu putem avea un număr așa de mare pentru suporterii rapidiști.

Treaba merge bine la echipă. Rămâne de văzut sâmbătă seară dacă suntem favoriți și dacă toate lucrurile pe care le-am făcut mai devreme decât ei ne vor avantaja. Vom vedea dacă vom trece cu bine peste acest test. Nu știm câte bilete au pus la dispoziție, nu știm ce protocol stă la baza împărțirii biletelor”, a spus ”Fiara” la Digi Sport Special.

Spectator de lux: Mircea Lucescu va fi printre cei 10.000

Derby-ul etapei a opta din Liga a 4-a va avea parte de un spectator de lux în persoana lui Mircea Lucescu, actualul selecţioner al Turciei. "Voi merge la meciul de sâmbătă. Mai stimulez şi eu interesul pentru fotbal", a spus Il Luce.

Becali susține proiectul Rapidului

Chiar și patronul FCSB, Gigi Becali, se numără printre susținătorii proiectului din Giulești. Patronul echipei din Liga 1, conform Gazetei, s-a interesat de parcursul giuleștenilor încă de la începutul sezonului, ba chiar i-a sunat să-i întrebe de starea echipei. Becali este interesat ca Rapidul să împiedice echipa Armatei în drumul spre ascensiune. Becali s-a ”războit” cu reprezentanții Armatei pentru denumirea de ”Steaua”.

Iulian Dima, la centru

Derby-ul de azi va fi condus de un arbitru central Iulian Dima, obișnuit mai degrabă cu confruntările din Liga 1 decât cu cele din eșaloanele inferioare.

Giuleştiul urmează să fie demolat în primăvară, în martie-aprilie, iar până atunci Academia Rapid va juca în Grant.

Etichete:

,

,

,

,

,

,

,

,

,

,

,

,

,

,

,

,

,

,